JohanHeinsen/ENO huggingface dataset:
Aalborgs Stifts Adresseavis, 1826-04-27
(Da Grev Fitzwilliam den 31te Juli 1822 holdt Bryllup med Lady Ponsonby var Brudgommen 78 og Bruden 70 Aar gammel og Mange bære stor Tvivl, om at dette Ægteskab nogensinde bliver velsignet med Livsfrugt.) Der døe i Storbritannien aarlig saa omtrent 308000 Personer, altsaa maanedlig omtrent 25592, ugentlig 6398, daglig 914 eller henved 40 hver Time. Forholdet imellem døde Koner og døde Mænd er som 50 til 54. Gifte Fruentimmer leve længere end de ugifte. J Gjennemsnit kan man paa hvert Ægteskab regne 4 Børn, men i Stæderne paa 2 Ægteskaber 7 Børn. De gifte Fruentimmers Antal forholder sig til de Ugiftes som 1 til 3 og de gifte Mandfolks til samtlige Mandspersoners, som 3 til 5 (?) - Enkernes Antal forholder sig til Enkemændenes som 3 til 1, men de Enkers Antal, der gifte sig igjen, til Enkemændenes, der gjøre det samme, som 7 til 4. De Mennesker, som boe i de højtbeliggende Egne, leve længere end de lavtboende. Halvparten af de Børn, som fødes, opnaae en Alder af 17 Aar. Af 65 Fødsler er en Tvillingfødsel. Af 3126 Mennesker opnaae et en Alder af 100 Aar. De fødte Drenges Antal forholde sig til Pigebørnenes som 96. til 95.
Aalborgs Stifts Adresseavis, 1826-04-27
J Constantinopel belaver man sig atter paa at indføre det europæiske Militærsystem, som kostede Selim Livet. Saavel i Paris som London haves mindre fredelige Rygter fra St. Petersborg, blandt andet, at den Russiske Hær stod parat til at opbryde, for at besætte Moldau og Vallakiet, hvorover de offentlige Fonds og vare betydeligt sjunkne.
Aalborgs Stifts Adresseavis, 1826-04-27
Den 11te April udbrød pludselig Jldløs i Royalty-Theatret i London, hvorved det Jndre af hele denne store og skjønne Bygning fortæredes af Luerne. Skaden anslaaes til 18000 Pund Sterling.
Aalborgs Stifts Adresseavis, 1826-04-27
J Bamberg er paa Theatret givet en Benefice-Forestilling for Fattigvæsenet, som opførtes ene af Fattig forstandere. Hr. John Qviney Adams, født den 11te Julii 1767 i Braintree, i Staten Massachusetts, hvis endnu levende Fader John Adams, ligeledes har beklædt Præsident Værdigheden fra 1801 til 1809, er en Mand af 5 Fod 5 til 6 Tommer høj, tilbøielig til Corpulence, meget skaldet, med en fremstaaende noget spids Næse, hvælvet Forhoved og meget venlig Mine; med dybt tænkende, dog aldrig skumle Ansigtstræk. Hans Smiil er meget indtagende og i hans Øjne viser sig Sjælshøihed. Hans Manerer er simple, oprigtige, og uden at besidde den store Verdens Fiinhed i Omgang, indgyder han megen Agtelse og Tillid, og sætter selv Mod i den mest Forsagte, som nærmer sig ham. Da Præsidenten i September af Aaret 1825 seilede i en Dampbaad fra Washington til Philladelphia, talte en velklædt, stærk Mand, som havde et smukt Udseende, til ham og sagde. Jeg er en Jrlænder, Herre, jeg hører De er Præsident for de forenede Stater, jeg vilde gjerne have den Ære at trykke Deres Haand. Med megen Fornøielse Herre, sagde Adams og rakte ham Haanden, som Jrlænderen kraftfuldt trykkede. Tør jeg spørge Herre, vedblev Præsidenden, hvorledes dette Land behager Dem? Virkelig Herre, sagde Jrlænderen, mig behager det ret meget; det behager mig saaledes, at jeg har den Hensigt snart at blive til en Jndfødt (native). Præsidenten smillede, bukkede og sagde: Vi ville være lykkelige, Herre, ved at besidde saadanne Medborgere. Paa denne Maade underholdt sig den første Statsembedsmand i det mægtigste Land i Amerika med enhver Person af hans Reiseselskab.
Aalborgs Stifts Adresseavis, 1826-04-27
Fædrelandet.
Aalborgs Stifts Adresseavis, 1826-04-27
Kjøbenhavn. J sidste Qvartal er til Bombebøssen i Gaver indkommet 232 Rbd. 56 s. r. Sølv og 112 Rbd. 50 sk. S. og T. Af dette Qvartals Regnskab seer man, at Selskabet for Musikkens Udbredelse der nu er opløst, siden Bombebøssens Oprettelse aarlig har givet en Concert til Bedste, for Samme, hvorved Stiftelsen i disse 6 Aar har havt en Jndtægt af 5156 Rbd. netto. Aldrig vil derfor Selskabets Minde uddøe saalænge Søemands Friboligen staaer.
Aalborgs Stifts Adresseavis, 1826-04-27
- "Den 22de Februar" hedder det i bemelde Regnskab "blev Stiftelsen beæret med Hs. kongl. Høihed Prinds Christians høje Nærværelse. Ved Jndgangen blev Høistsamme modtaget af Directionen, som forestillede Hs. kgl. Høyhed de 25 gamle Sømænd - og behagede det Høistsamme at tage den hele Jndretning i naadigst Øiesyn.
Aalborgs Stifts Adresseavis, 1826-04-27
J Forveien havde Hs. kgl. Høihed beæret WaterskoutsContoiret med sit Besøg, for at see Bombebøssen. Daglønnen for Muur= og Tømmersvendene i Kjøbenhavn er i Sommermaanederne 1826 fastsat til 5 Mk. Sølv daglig; men i April og September ikkun til 4 Mk. 8 s. Sølv daglig. Næsten indtil Keedsomhed har den saakaldte Naalesomfrues Sygehistorie været Gienstanden for alle Hovedstadens Samtaler i denne Tid, og det er virkelig noget uhørt, hvorledes et Menneske, især et Fruentimmer, har underkastet sig de smertefuldeste Operationer, og i henved tyve Aar kunnet spille Komedie med næsten alle Hovedstadens Læger, og hvorfor, Det er ubegribeligt, naar man ikke vil antage, at det er skeet for at vorde omtalt som et mærkværdigt medicinsk Phænomen, thi med store Naturgaver og virkelige Anlæg til at udmærke sig i Videnskab og Konst, forbinder hun den sælsomste Excentricitet, som alt fra hendes Barndom har yttret sig og forledte hende til at vandre paa en saa besynderlig Asyl. De omhyggeligste Undersøgelser vorde anstillede for at komme efter hvad der er Bedrag, og hvad maaskee har virkelig Grund i en fra det Sædvanlige afvigende Legemsbeskaffenhed hos den Paagieldende. Hendes Krampe, Lamhed, Stumhed, Misserere, og Skindød, har altsammen været Bedragerie, og bliver hun nu et ligesaa mærkeligt Phænomen i plycologisk som hun hidtil har været det i medicinsk Henseende. Et sælsomt smærmeriskt Hang forenede sig hos hende med visse fire Jdeer, der især ville vorde en mærkelig Gienstand for Psycologens Studium. Hun har en bestandig Attraa til at svæve høiere; hun reciterede allerede i sin første Ungdom intet Digt, spillede intet Musikstykke, uden at tilsætte eller forandre, om det end i sig selv aandede Begeistring; Jntet var hende for højt eller begeistret nok. - Bedrageriet er bleven opdaget ved en Hændelse.
Aalborgs Stifts Adresseavis, 1826-04-27
Befordringer og Afgang. Under det danske Cancellie: Den 14de April er Cand. theol. C. D. L. Würtzen, beskikket til personel Capellan for Dalbye og Thurebye Menigheder i Sjelland. Den 15de, Cabinetssecretair og Casserer hos Hans kongelige Høihed Prinds Cristian Frederik, J. G. Adeler, forundt Rang med No. 3 i 4de Classe af Rangforordningen af 14de October 1746.
Aalborgs Stifts Adresseavis, 1826-04-27
Under det Slesvig=Holsten Lauenborgske Cancellie: Den 14de Marts er Pastor G. H. Panitz i Danischenhagen udnævnt til Consistorialraad. Den 4de April, Cand. Theol. J. C. Prahl beskikket til Præst i Schads i Provstiet Tøndern; Cand. Theol. H. H. Lohse til 4de Lærer ved den lærde Skole i Husum; Cand. Theol. A. Petersen til Præst i Bedstedt i Provstiet Apenrade. Den 11te, Over- og Landretsadvocat N. Raben i Glückstadt til Oversagfører i Hertugdømmet Holsteen. Den 14de, Dr. Med. & Chir. G. H. Ritter i Kiel til Professor extraordinarius ved Universitetet sammesteds.
Aalborgs Stifts Adresseavis, 1826-04-27
Aarhuus, den 21de April. Dampskibsfarten mellem Jylland og Kjøbenhavn er nu i en god og stadig Gang. At man nu ogsaa vil benytte sig af denne behagelige Reisemaade, derpaa vil det beroe, om den kan vedblive eller ikke. Den sidste Reise herfra gjorde Dampskibet Jylland i 19 Timer, og hertilbage i circa 24. Det kom hertil i Onsdagsmiddag og gik herfra i Gaarformiddag med 5 Passagerer. De bestemte Afgangsdage ere: Tirsdag fra Kjøbenhavn, og Torsdag fra Aarhuus. Thisted.
Aalborgs Stifts Adresseavis, 1826-04-27
Den 31te Marts, om Morgenen, indstrandede for Vester=Agger Strand den Engelske Brig "Friendship, hjemmehørende i Shields, 2400 Engelske Tons drægtig, ført af Captain Mills, kommende fra London og bestemt til Danzig.
Aalborgs Stifts Adresseavis, 1826-04-27
Blandinger. Historiemaleren H. Høyer, som ved hyppige Angreb i forskellige kjøbenhavnske Blade imod det kongelige Akademfor de skjønne Konster og især imod sammes Formand, har søgt at nedværdige Akademiets Agtelse, er desaarsag at samme Konstsamfund, hvoraf han var edsvoret Medlem, bleven excluderet, hvortil samme var bemyndiget ved en allernaadigst kongelig Resolution.
Aalborgs Stifts Adresseavis, 1826-04-27
J afvigte Aar 1825 er fra Kongeriget Danmark nordenfor Aaen udført følgende Partier Kornvarer, Smør og Ost, nemlig: umalet Hvede 88993 Tønder, dito i Meel 1277 1/2 T., umalet Rug 376686 3/4, Meel 338 3/4, Byg umalet 595781 1/2, Meel 184 1/2, Gryn 9534 3/4, Malt51473 1/2, Havre umalet 64031 1/2, Meel og Gryn Jntet, Bogvede umalet 1013, Meel Jntet, Gryn 313 1/2, Ærter 18324 3/5, Vikker og Bønner 16342, Summa Kornvarer 1224294 1/2 Tønder. Smør 19523 Tønder 3 1/2 Fjerding; Ost 552 Skippund 2 Lispund 5 Pund. - Regner man Hertugdømmenes Udførsel med, saa kommer for det Hele, som er udført til fremmede Stæder 2102439 1/2 Tønder Kornvarer, 62147 Tønder 3 3/4 Fjerding Smør og 4206 Skippund 8 Lispund 3 Pund Ost, hvilken hele Udførsel anslaaes meget lavt til 6841876 Rigsbankdaler 9. Skilling Sølv. Denne Udførsel oversteg den i 1824 med 79719 Tønder Kornvarer, 11606 Tønder Smør og 46. Skippund Ost. - Aalborg, hvis betydelige Kornopland udgjør omtrent en Fjerdedel af Nørre Jylland og indeholder nogle af Provindsens frugtbareste og kornrigeste Districter, saasom Salling, Thy og Himmerlands Holme, pleier almindeligviis at udføre en Tiendepart af det Korn, som udgaaer fra Danmark norden Aaen, hvoraf dog meget er af ringere Sorter, saasom Byg og Havre, har i Løbet af 1825 ikke til fremmede Steder udført mere end 61429 1/2 Tønde Kornvarer, men det maa herved bemærkes, at den Norske Handel ifjor stagnerede, og Korn indførtes ikke i England, samt at Størsteparten af Oplandets Korn førtes over til Kjøbenhavn. Jmidlertid ere der af alle Danmarks Toldsteder foruden Kjøbenhavn kuns to, som komme foran Aalborg i Henseende til Mængden af udført Korn, nemlig Kallundborg med 71629 1/2 og Rørvig med 68566 1/2 Tønde. Aarhuus har kuns 38000, Randers 27000 Tønder.
Aalborgs Stifts Adresseavis, 1826-04-27
Smørudførslen var fra Aalborg 432 Tønder 2 3/5 Fjerdinger, men her maa atter gjøres den bemærkning, at Aalborgs største Smørmængde gaaer til Kjøbenhavn, hvorfra i samme Aar udførtes 2388 Tønder til fremmede Steder. Ogsaa er det vitterligt, at Landets Lejlighed og naturlige Beskaffenhed medfører, at Limfjordslandenes Beboere lægge mere Vind paa Opdrætten end paa Mejerier. Aarhuus udførte 1246 Tønder 2 Fjerdinger og Randers, hvis Omlands fede Græsgange ere noksom bekjendte, 1922 Tønder 1 Fjerding. Udførslen af Ost, som i det Hele er højst ubetydelig fra Danmark imod hvad den er fra Hertugdømmene, var fra Aalborg 29 Skippund 2 Lispund 5 Pund. Randers udførte 37 og Aarhuus under 18 Skippund; Faaborg derimod 95. Af foranførte Optegnelse sees, at Aalborg endnu vedbliver at holde en høi Rang blandt Danrigets Handelstæder, skjønt ingenlunde som den Tid, da een enkelt Kjøbmand paa eet Aar kunde udskibe over 100000 Tønder Kornvarer til England. Men til Aalborgs aarlige Omsætning maa ogsaa regnes den betydelige Udførsel af Sild, som kan udgjøre henved 60000 Tønder saltede Sild, ifjor 30000 Tønder Vaarsild og 19000 Tønder Efteraars sild, hvorved ogsaa omsættes rigeligen Fjerdeparten af en Million hvert Aar, foruden den uhyre Mængde ferske Sild, som herfra udføres og hvoraf den største Deel vel omsider kommer til Skaane og Halland.
Aalborgs Stifts Adresseavis, 1826-04-27
J Randers Avis læses: "Jndsendt. J de Kjøbstæder, jeg besøgte ved Skeensfjorden, anvendte Præsterne den sidste Deel af Gudstjenesten til at katekisere, og Ynglinger af enhver Stand og Kjøn fremstillede sig ved slige kateketiske Øvelser. Jeg anfører dette, for at vise Dig, hvorlangt de Norske staae tilbage i Cultur for os.
Aalborgs Stifts Adresseavis, 1826-04-27
Skibe, ind- og udclarerede ved Aalborg Toldkammer. Den 24de April. Jndel., C. Nielsen fra Kjøbenhavn med Stykgods. N. C. Skougaard fra dito med Salt, Kul og Stykgods. C. Olsen fra Arndahl med Trælast. J. Christensen fra Langesund med Trælast og Glasvare m. m. L. C. Nielsen fra Varberg med nedslagne Tønder. - Udel., R. Christensen til Kjøbenhavn med Pottemager Arbeide og Koste. J. P. Futterup til Kjøbenhavn med Byg, Talg og Skind m.m. C. N. Damsgaard til dito med Byg. L. Broe til dito med Rug. C. Jørgensen til Norge med Kornvare. L. L. Stisholdt til Læsøe med Gryn og Tobak. O. Sørensen til Kragerøe med Korn, Fedevare og levende Sviin. S. Hoffmann, til Frederikshavn, ballastet. Den 25de. Jndel., N. Nissen fra Kjøbenhavn med Salt, Staver og Stykgods. A. Normann fra Skielskøer, ballastet. Callermann fra Randers med Tøndebaand og Jerngryder m.m. - Udel., N. F. Larsen til Rostok med saltede Sild. G. Gundersen til Norge med Kornvare. N. H. Vesternes til Nestved med saltede Sild og Flyttegods. C. Christensen til Kjøbenhavn med saltede Sild og røgede Aal. A. J. Holm til dito med saltede Sild, Rug og Bankebyg m.m. T. Andersen til Christiansand med Kornvare og Sviin. W. Nielsen til Frederikshavn, ballastet.
Aalborgs Stifts Adresseavis, 1826-04-27
Den 26de. Jndcl., H. Kaarsberg fra Aarhuus med Sirup, Sukker og Flyttegods m.m. J. C. Friis fra Læsøe med Tjære og Skibsmaterialier. - Udel., N. Anthonisen til Lissabon, med Byg. C. Nielsen til Nestved med saltede Sild. P. Boyesen til Østerriisøer med Korn, Fedevare og Sviin.
Aalborgs Stifts Adresseavis, 1826-04-27
Døde. Etatsraad Gløersen, Expeditions=Secretair i Generalstabens Bureau, Ridder af Dannebrogen, 69 Aar; Frue Admiralinde F. Lütken, fød Selstrup. Justitsraad P. Strøm Frue Justitsraadinde J. L. Høst, fød Warenheim, 81 Aar; Jfr. Caroline Falch, 15 Aar; Johannes Johnson, 31 Aar; Mad. A. C. Abe, fød Hendrichsen, 62 Aar; Sproglærer A. Cronhielm: J. J. Kerra, 14 Aar; Mad. S. G. Schouv, 65 Aar; Mad. E.C. Ryder, fød Købke, 64 Aar; Bogbindersvend Habo Holm, 58 Aar; Fyrbøder ved Nationalbanken M. F. Groth, 70 Aar; Værtshuusholder H. H. N. Heerup, 40 Aar; Alle i Kjøbenhavn. - Commerceraadinde C. W. Scheidtman, fød van Dockum, 74 Aar, paa Brønsholmsdahl. - W. L. Heboe, i Ringsted. - Mad. A. S. Rasch, 81 Aar, i Odense. - LandinspecJ. J. Kroys, i Fredericia. - C. M. S. Storm, fød Göttgen, 48 Aar, i Aarhuus. - Bøssemager F. C. Schnevogt, 65 Aar i Randers. - Pastor emer. Joakim Ewald, 101 Aar, i Christiansfeldt. (J 53 Aar forestod han Præsteembedet indtil hans 83 Aar, først i Vaarbasse og derefter i Hvidding, begge i Ribe Stift.) - Mad. H. C. L. Marcussen, fød Bjørn, 62 Aar, paa Jisgaard. - Mad. M. B. Okkens, fød Tornau, 80 Aar, paa Wesselburen. - N. H. Lorenzen, 84 Aar, paa Refsøe. - Pastor C. F. G. Werlin; Mad. A. G. Hansen, fød Werner; J. C. Hardenberg, 75 Aar, Alle i Altona.
Aalborgs Stifts Adresseavis, 1826-04-27
Bekjendtgjørelser. Fredagen den 5te Maj næst, Kl. 10 Formiddag, holdes herpaa Contoiret en Skiftesamling i afgangne Selveiergaardmand af Woersaae i Albek Sogn, Niels Hansens Boe, hvilket herved til Vedkommendes Efterretning bekjendtgjøres, med Tilføjende, at Boet om mueligt samme Dag bliver sluttet. Bye- og Herredsfoged-Contoiret i Sæbye. den 23de April 1826. Hassing.
Aalborgs Stifts Adresseavis, 1826-04-27
J Stervboet efter afgangne Selveiergaardmand Anders Jensen af Tveden, i Karup Sogn, bliver en Skiftesamling afholdet paa mit Contoir Fredagen den 5te Maj næst, om Eftermiddagen Kl. 2, ved hvilken Boet, om mueligt, bliver optaget til Slutning; hvilket herved bekjendtgjøres. Bye- og Herredsfoged-Contoiret i Sæbye, den 23de April 1826. Hassing. Paa Rørdal indsættes i Græs den 13de og 16de Maj. Kreaturet borttages igjen den 15de Septbr. Af Græsleien betalet som forhen, Halvdelen ved Jndsættelsen og Halvdelen inden St. Hansdag.
Aalborgs Stifts Adresseavis, 1826-04-27
Licitation. Jfølge det kongelige Rentekammers Ordre og Proprietær Mollerups derpaa grundede Reqvisition, bliver foretaget Licitation over endeel Tømmer=, Snedker, Smedde- og Muurarbeide samt Bindingsværkets Oppudsning med Tjære, og Brunrødt paa Dronninggaard, næste 12te Mai d. A., om Formiddagen Klokken 10, efter de paa Licitationsstedet bekjendtgjørende Conditioner og Overslag, til Beløb omtrent 500 Rbd. Sedler, alt til Jstandsættelse i denne Sommer, hvortil Liebhavere bemeldte Tid og Sted indbydes. Bye- og Herredsfoged-Contoiret i Sæbye. den 24de April 1826. Hassing.
Aalborgs Stifts Adresseavis, 1826-04-27
Auctioner. Mandagen den 1ste Mai Formiddag Kl. 10 bortsælges ved offentlig Auction, ombord paa Skibet "Frau Anna" af Rostock, beliggende i Friisenborg Havn, et Partie mere og mindre havarerede Vikker, samt Hørfrøe; hvortil Liebhavere, indbydes. Aalborg den 26de April 1826. Schmidt.
Aalborgs Stifts Adresseavis, 1826-04-27
Efter Forlangende af Prøveprokurator Werner i Ringsted, for Nationalbanken som Dom og Udlægshaver, bliver Torsdagen den 11te og 25de Maj, samt 8de Juni 1826. hver Gang om Formiddagen Kl. 11, paa Tingstedet i Løgstøer afholdt offentlig Auction over endeel Bøndergods, hvoraf hidtil har henhørt under Hovedgaardene Torstedlund 28 Tdr. 6 Skp. - Fk. 2 Alb. Ager og Eng, og Nørlund 82 Tdr. 7 Skp. 3 Fkr. 1 1/2 Alb. - - og 3 Tdr. 1 Skp. 2 Fkr. Mølleskyld. Godset, som er Fæstegods og pantsat særskildt fra Hovedgaardene, kan tiltrædes strax efter sidste Auctions Afholdelse. - Conditionerne og Jordebog ere forinden til Eftersyn i Kjøbenhavn hos Landsover= samt Hof= og Stadsrets=Prokurator Hansteen; i Randers hos Kammerraad Andersen, paa Nørlund hos Forvalter Rasmussen og i Ringsted hos Prokurator Werner, samt paa mit Contoir. Denne Bekjendtgjørelse tjener tillige vedkommende Panthavere til Efterretning, overeensstemmende med Placaten af 22de April 1826. Løgstøer den 8de April 1826. J. Scharling. Efter Forlangende af Prøveprocurator Werner i Ringsted, for Nationalbanken, som Dom og Udlægshaver, bliver Onsdagen den 3die, 17de og 31te Maj næstkommende, hver Gang om Eftermiddagen Kl. 2, paa Tingstedet i Wiwe afholdt offentlig Auction over 3de Bøndergaarde i Reebild Bye, af Hartkorn 9 Tdr. 1 Skp. 2 Fdkr. 3/4 Alb. og et jordløst Huus i Rold Tved, samtlige Eiendomme i Skjørping Sogn, Hellum Herred, Aalborg Amt. - Gaardene henhøre under Thorstedlunds Gods og Huset under Albeks Gods, men da de ere pantsatte særskildt fra Hovedgaardene, saa sælges de særlig, og kan tiltrædes strax efter sidste Auctions Afholdelse. - Conditioner og Jordebog er forinden til Eftersyn paa mit Contoir. Denne Bekjendtgjørelse tjener tillige til Efterretning for vedkommende Panthavere overeensstemmende med Placaten af 22de April 1817. Duegaard ved Hobroe, den 12te April 1826. Muhle.
Aalborgs Stifts Adresseavis, 1826-04-27
Efter Forlangende af Prøveprocurator Werner i Ringsted for Nationalbanken, som Dom og Udlægshaver, bliver Løverdagen den 13de og 27de Mai samt 10de Juni førstkommende, hver Dags Formiddag Kl. 10, paa Tingstedet i Hobroe, afholdt offentlig Auction over 8 Bøndergaarde og 4 Huse i Store Vindrup, under Nørlunds Gods i Aalborg Amt, af Hattkorn 30 Td. 6 Skpr. 3 3/3 Fdkr. Ager og Eng. - Godset, som er Fæstegods og pantsat særskildt fra Hovedgaarden, kan tiltrædes strax efter sidste Auctions Holdelse. - Conditioner og Jordebog ere forinden til Eftersyn paa mit Contoir. Denne Bekjendtgjørelse tjener tillige til Efterretning for vedkommende Panthavere, overeensstemmende med Placaten af 22de April 1817. Hobroe, den 11te April 1826. Jansen, Auctionsdirecteur.
Aalborgs Stifts Adresseavis, 1826-04-29
Tyrkiet. Alle de Tidendeskrivere, som have ilet saa meget med at faae udbredt den sørgelige Efterretning, at Mesolongi, er taget ved Storm, have nu Kans til deroven paa at kunne meddele den glædelige Efterretning, at det er slet ikke sandt.
Aalborgs Stifts Adresseavis, 1826-04-29
Den Britiske Ambassadør Hr. Stratford Canning havde den 25de Marts sin første Audients hos Storviziren med sædvanlig orientalsk Stadselighed. Paa det at denne Britiske Herre og hans Følge kunne see noget skikkelige ud i Klæder efter Stedets Skik, forærede Storviziren ham ved denne Leilighed en prægtig Zobelpels med Guld stofs Beklædning, og til hans Følge 8 andre Zobelpelse, 18 Hermelinpelse og 30 Overkjortle.
Aalborgs Stifts Adresseavis, 1826-04-29
Pesten er ganske ophørt i Constantinopel, men derimod har nylig efter en skarp Kulde en meget ondartet Sygdom, som dog er forskellig fra Pesten, bortrykket mange Menneskeer i Smyrna og deriblandt ogsaa den hidtilværende Redactør og Udgiver af den i det Franske Sprog der udkommende østerlandske Tilskuer Hr. Carl Fricon. Fra dette Dødsfald af redigeres og udgives Bladet af Hr. C. d Andre.
Aalborgs Stifts Adresseavis, 1826-04-29
Sverrig og Norge. Stockholm, den 3die April. Under-Lieutenant ved Jemtelands Feldtjæger-Regiment, Johan Eriksen, har opfundet en hidindtil ukjendt Maade at anvende Naturkraft til at faae Vandet til at stige i Høiden med et Maskinerie, der er ligesaa simpelt som det koster ubetydeligt, men af en saa frappant Effect, at til en Høide af 10 Fod et Qvantum af 70 til 80000 Cubik-Favne Vand kan optages i 24 Timer. Nytten af denne Opfindelse faaer en Tilvext derved, at Jndretningen kan flyttes, siden et Maskinerie, beregnet for 1000 Cubik=Favnes Effect, kan ikke allene med Lethed transporteres af 2 Heste, men endogsaa i kortere Tid end 2 Timer opsættes og anbringes paa det Sted, hvor det behøves. Opfinderen heraf troer sig, ved ofte anstillede Forsøg, med fuldkommen Sikkerhed at være kommen til disse Resultater, og, i dette Fald, turde denne Kraft, i mechanisk Henseende, være den største, som man endnu kjender.
Aalborgs Stifts Adresseavis, 1826-04-29
Christiansand, den 8de April. Almue=Skolerne her i Staden have hidtil ikke kunnet paa Meget nær forskaffe Stedets talrige Ungdom Underviisning, hvilket Savn nu for største Deel vil afhjælpes ved Oprettelsen af en Vexelskole, der nu skal foregaae. J bemeldte Skole ville 300 Børn af begge Kjøn erholde Underviisning af en Lærer, der paa offentlig Bekostning har i Christiania gjort sig bekjendt med Vexel-Underviisnings=Methoden. Locale for Skolen indrettes i den af Consul Jsaachsen funderede Stiftelse: "Ungdommens Underviisning og Alderdommens Hvile". Da Byen desuden savner en hensigtsmæssig Borgerskole, har biskoppen udstædt Jndbydelse til Stadens Jndvaanere om at anmelde deres Børn, som ere over 7 Aars Alder, til at optages i en vordende ny Borgerskole, i hvilken skulle læres de almindeligste Skolevidenskaber samt levende Sprog og, hvis Ressourcerne tillade det, Frihaandstegning og Bygningskonst.
Aalborgs Stifts Adresseavis, 1826-04-29
Blandinger. J afvigte Februar Maaned blev i Riga indført Varer, for 658258 Rubler og deraf Sukker for 562000 Rubler, hvoraf sees, at man dersteds er meget for det Søde.
Aalborgs Stifts Adresseavis, 1826-04-29
Adskillige Franske Officerer ere i Persien sysselsatte med at organisere et Cavalleri-Corps paa 12000 Mand. -
Aalborgs Stifts Adresseavis, 1826-04-29
Persien og Egypten synes saaledes at ville uddanne sig, at deraf kan om en føje Tid blive et Par store Monarkier. De Franske Planteres Tab ved Haytis Befrielse, hvoraf denne Øes Regering tilstaaer en Erstatning af 150 Millioner Franker, anslaaes i Pariserbladet Aristarque til 4325 Millioner. Regeringen paa Hayti har anerkjendt bemeldte 150 Millioner som Nationalgjæld.
Aalborgs Stifts Adresseavis, 1826-04-29
Den Norske Bank uddeler for Aaret 1826 et Udbytte af 7 Procento.
Aalborgs Stifts Adresseavis, 1826-04-29
J den Russiske Statsforvaltning have Besparelser tiltaget Aar for Aar fra 1822 af. Budgettet for 1823 var formindsket 8700000 Rubler, for 1824, 32800000; for 1825, 59300000, og for dette nu løbende Aar 67500000 Rubler, altsaa i fire Aar besparet 168300000 Rubler. Af denne Udgifternes Formindskelse følger ogsaa Skatternes Nedsættelse. Laan har i samme Tid ikke været gjort. Udgifterne til Keiserhoffets Kjøkken og Kielder vare før 600 Rubler om Dagen, men nedsættes nu til en Trediepart.
Aalborgs Stifts Adresseavis, 1826-04-29
J Varskov veed Jngen Noget af de Sammensværgelser, at sige, som nogle Tyske Blade ville have opdaget der.